Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel äänesti YK-lauselman puolesta, jossa Venäjää vaaditaan -
vetäytymään välittömästi, täydellisesti ja ehdoitta Ukrainan alueelta.
Venäjä varoittaa, että Israelin väitetyillä iskuilla Syyriaan -
on monia vaarallisia seurauksia koko Lähi-idälle.
Israelin puolustusministeri: "Etsimme käsiimme jokaisen, -
joka valitsee terrorismin tien Israelia vastaan."
Israel tukee Ukrainaa -
sen puolustaessa kansallista suvereniteettiaan ja kansalaisiaan.
Israel hyväksyi 141 maan kanssa -
YK:n yleiskokouksen päätös- lauselmaesityksen, jossa vaaditaan -
"kattavaa, oikeudenmukaista ja kestävää rauhaa Ukrainaan -
YK:n peruskirjan periaatteiden mukaisesti".
Äänestyksen tulokset ovat: -
141 puolesta, -
7 vastaan, -
32 tyhjää.
Päätöslauselmaesitys A/ES-11/L7 on hyväksytty.
Hyväksytyn päätöslauselman ja YK:n periaatteiden mukaisesti -
yleiskokous alleviivasi tarvetta saavuttaa -
oikeudenmukainen ja kestävä rauha Ukrainaan niin pian kuin mahdollista.
Kansainväliseltä yhteisöltä perättiin tehokkaampia diplomaattisia toimia, -
jotta konflikti saataisiin päättymään.
Päätöslauselmassa vahvistetaan kansainvälisen yhteisön sitoutuminen -
Ukrainan suvereniteettiin, itsenäisyyteen, yhtenäisyyteen -
ja alueelliseen koskemattomuuteen. Lisäksi siinä vaaditaan Venäjää -
vetämään joukkonsa Ukrainasta välittömästi, täydellisesti ja ehdoitta.
Venäjän ohella päätöslauselmaa vastaan äänestivät -
Valko-Venäjä, Kongo, Eritrea, Mali, Nicaragua ja Syyria.
Äänestystä edeltävänä päivänä Venäjän ulkoministeri Sergei Lavrov -
isännöi Kiinan ulkoministeri Wang Yitä Moskovassa.
Yi vakuutti Kiina―Venäjä- kumppanuuden syventämistä.
Silti Kiina pidättäytyi äänestämästä, -
samoin Iran, Armenia, Etiopia, Intia, Etelä-Afrikka, Pakistan ja Algeria.
Israelin ulkoministeri Eli Cohen vieraili viime viikolla Kiovassa, -
missä hän ilmoitti Israelin jatkavan tukeaan Ukrainalle.
Cohen tapasi Ukrainan presidentti Volodymyr Zelenskyin -
sekä ulkoministeri Dmytro Kuleban.
Tapaamisten aikana he joutuivat juoksemaan toistuvasti pommisuojaan
Venäjän tehdessä iskuja Kiovaan.
Yhteisessä lehdistötilaisuudessa Ukrainan ulkoministerin kanssa -
Israelin ulkoministeri alleviivasi Israelin tukea Ukrainalle.
Hän lupasi myös, että Israel toimittaisi Ukrainalle teknologiaa, -
joka varoittaa tulevista pommituksista.
Olen ylpeä saadessani seistä Ukrainan rinnalla -
näinä vaikeina aikoina.
Israel on sitoutunut tukemaan Ukrainaa -
myös tulevina kuukausina ja vuosina.
Israel aikoo tukea -
200 miljoonan dollarin arvoisella projektilla -
Ukrainan terveydenhuoltosektoria ja siviili-infrastruktuuria.
Ilokseni sain myös kertoa, että Israel aikoo antaa apua -
älykkään varhaisen varoitusjärjestelmän kehittämiseen.
Ukrainan ulkoministeri puolestaan korosti -
tapaamisen luovan vankan perustan Ukrainan ja Israelin suhteille, -
joita hän toivoo kehitettävän edelleen.
Eli Cohen tuli Kiovaan aiemmin kuin hän minulle puhelimessa lupasi.
Uskon, että luomme tänään vankan perustan.
Mutta se, rakennetaanko tälle perustalle kokonainen rakennus, -
riippuu päätöksistä, joita tullaan tai ei tulla tekemään.
Ministeri Kuleba korosti myös, ettei hän näe mitään syytä, -
miksi Ukraina ja Israel eivät voisi seistä toistensa rinnalla aina.
En näe mitään objektiivista syytä sille, -
miksi Ukraina ja Israel eivät voisi seistä toistensa rinnalla -
― tänään, huomenna ja aina.
Heti Venäjä―Ukraina-sodan alusta lähtien Ukraina on vaatinut Israelia -
toimittamaan sille ilmapuolustusjärjestelmiä.
Israel on kieltäytynyt omien turvallisuusintressiensä vuoksi.
Syynä on mm. se, -
että Venäjä on sijoittanut kehittyneitä elektronisia järjestelmiä -
sekä uudenaikaisen S-400-ohjusjärjestelmän -
Syyrian Latakian tukikohtaan. Venäjä pystyisi näin ollen torjumaan -
minkä tahansa ilma-aluksen Syyrian ja sen naapurimaiden ilmatilassa.
Venäjällä ja Israelilla on käytössään koordinointimekanismi, jonka tarkoitus
on estää maiden asevoimien yhteentörmäykset Syyriassa.
Israel operoi Syyriassa -
estääkseen Irania juurtumasta pysyvästi Israelin pohjoisrajalle.
Venäjä on toistuvasti varoittanut Israelia, -
että sotilaallisen avun antamisella Ukrainalle -
olisi kauaskantoisia seurauksia.
Varoituksista on tullut yhä avoimempia sen jälkeen, kun USA ryhtyi -
painostamaan Israelia asettumaan näkyvämmin Ukrainan tueksi.
Painostus alkoi lisääntyä Israelin siirtymäkauden hallituksen aikana, -
jota johti nykyinen oppositiojohtaja Jair Lapid.
Silloinen puolustusministeri Benny Gantz ilmoitti tuolloin -
Israelissa toimineille EU-maiden diplomaateille, -
että Israelin puolustuslaitos harkitsee-
huippumodernin varoitusjärjestelmän antamista Ukrainalle.
Israel käyttää tällaista järjestelmää varoittaakseen kansalaisiaan -
Hamasin hallitsemasta Gazasta ammutuista raketeista.
Venäjä on sittemmin tiivistänyt välejään Iranin kanssa.
Ja kun Israelin on väitetty tehneen iskuja -
Iranista Syyriaan matkalla olleisiin asekuljetuksiin, Venäjä on alkanut -
puhua yhä avoimemmin alueellisen selkkauksen uhasta.
Viimeisin tällainen lausunto kuultiin tällä viikolla, -
kun Venäjän ulkoministeriö tuomitsi -
Israelin väitetyt iskut Syyrian Damaskoksen alueelle.
Venäjän ulkoministeriön tiedottaja Maria Zaharova sanoi: -
"Tuomitsemme voimakkaasti Israelin sotilaalliset toimet, -
jotka ovat räikeä kansainvälisen lain loukkaus. Kehotamme voimakkaasti -
Israelia lopettamaan aseelliset provokaatiot Syyriaa vastaan -
sekä pidättymään toimista, -
joilla on monia vaarallisia seurauksia koko Lähi-idälle."
Israelilainen turvallisuusviranomainen sanoi TV7:lle, että Israel jatkaa -
Ukrainan tukemista mittavan humanitaarisen avun muodossa, -
mutta samalla se huomioi omat kansalliset turvallisuusintressinsä.
Viranomainen korosti kuitenkin, -
että Israel on tyrmistynyt Venäjän ja Iranin suhteiden syvenemisestä -
aikana, jolloin Iran yrittää avoimesti ja aktiivisesti edistää Israelin tuhoa.
Israel pitää joka tapauksessa tiukasti kiinni turvavaatimuksistaan -
ja varautuu tilanteen mahdolliseen eskaloitumiseen.
Israelin kabinetilla oli eilen kokous, jossa hyväksyttiin valtion talousarvio.
Pääministeri Benjamin Netanjahu ilmoitti, että puolustuslaitokselle -
ja puolustusvoimille budjetoitiin monivuotissuunnitelma, -
jonka avulla Israel voi valmistautua tuleviin turvallisuushaasteisiin.
Meillä on suuria uutisia.
Tämän suunnitelman ansiosta voimme jatkaa voimamme kasvattamista -
sekä varustautumista Irania ja muita vihollisia vastaan -
usean seuraavan vuoden ajan.
Tämä on kansallisesti äärimmäisen tärkeä asia.
Tämä uusi suunnitelma takaa -
asianmukaisen rahallisen korvauksen sotilaille ja upseereille.
Lisäksi se mahdollistaa palvelusajan lyhentämisen, -
niin että pääsy työmarkkinoille nopeutuu.
Tämä on suuri muutos Israelin turvallisuudelle ja taloudelle.
Israelin puolustusministeri Joav Gallant -
osallistui laajaan turvallisuusarviointiin -
Nablusin lähellä olevassa tukikohdassa.
Tätä edelsi Israelin menestyksekäs terrorismin vastainen operaatio, -
jonka aikana eliminoitiin useita Islamilainen jihad -järjestön jäseniä.
Tulin tänne Nablusiin kertoakseni, miten paljon arvostan sotilaitamme, -
jotka palvelevat rajapoliisin joukoissa, Golani-tiedusteluyksikössä -
ja muissa yksiköissä.
He suorittivat erittäin korkeatasoisen operaation Nablusissa -
kohdistaen iskunsa tarkasti -
terroristeihin, murhaajiin ja terrori-iskuja suunnitelleisiin.
Operaatio kesti useita tunteja, -
ja sotilaamme joutuivat työskentelemään -
kovan paineen sekä terroristien tulituksen alla.
Arvostan syvästi joukkojemme toimintaa.
Puolustusministeri, kenraalimajuri (res) Gallant -
toimi aiemmin IDF:n eteläisen komentokeskuksen -
sekä merivoimien Shayetet 13 -kommandoyksikön komentajana.
Hän painotti, että IDF etsii käsiinsä kaikki ne, -
jotka valitsevat terrorismin tien Israelia vastaan.
Toimimme samalla tavalla kaikkialla, missä terroriuhka nostaa päätään, -
kunnes uhka on poistunut.
Näin toimimme viikko sitten Jerikon sektorilla -
ja kolme viikkoa sitten Jeninissä.
Terroristeilla ei ole turvasatamaa. Terroristit ovat iskun kohteita.
Siviilit saavat jatkaa arkielämäänsä normaalisti, -
jos eivät sotkeennu terrorismiin.